Eg. — Apollonopolis Magna (Idfu) — Hassaia — late Ptolemaic period — GVI 1150
Region: Egypt, Nubia and Cyrenaïca — Egypt and Nubia

ευαγορου κουρην συνγνους ξενε τωιδ υπο τυμβω στειχε συν ευτυχιηι τησδε δι ατραπιτου βαχθεος εν σκοπελοισιν ορηαδος η με λαχουσα θαλπει φερσεφονης ηιδ ιερα κλισια και κλεος αειμνηστον επιχθονιοισιν εχουσαν γνωστον οσοι πατραν τηνδ επεβησαν εμην. ουνομα μοι στ ω ξειν αφροδισια ην πτολεμαιος γημεν ο και βουλαι και δορι θαρσαλεος και στρατιαι φοιβου δικνυς σελας αιεν αμωμον συγγενικης τε φορων δοξαν ισουρανιαν. ωι γενομην ευνους βιοτον διαγους αμα κοινηι και γενεσει τεκνων ην λιπον εν προκοπαις ων μ απεχωρις ο παντ εφορων χρονος ηδε συν αυτω μοιραι κλωστειρων νησαν απ αθανατων του χαριν η τλημων κατοδυρομαι ειν αιδαο παντοιων χαριτων καλλος ενεγκαμενηι και με συναορον ουσαν εμος ποσις εκτερειξεν προφρονεως δικνυς ευνοιαν ην εχε μοι ω καλον εις αλοχον θεμενος χρεος ω καλα θυμωι ρεξας και ζωσηι και παρα φερσεφονηι. ταυτα μαθων χαιροντι νοωι παραμειβε κελευθον ξεινε συν ευτυχιηι προς γ ετι και σα τεκνα και λεγ εμε κτερισασι μενοιτ επι γης αμαραντοι οσσον εγω ναιωι δωματα φερσεφονης. αφροδισια χρηστη χαιρε. ηρωδης εγραψεν.